श्रीनगर: दक्षिण कश्मीर के अनंतनाग में शुक्रवार को आतंकियों के हमले में एक सी.आर.पी.एफ कर्मी और एक पुलिस एस.पीओ समेत दो लोग जख्मी हो गए। हमले के बाद आतंकी भागने में कामयाब रहे। जानकारी के मुताबिक आज दोपहर को करीब सवा एक बजे आतंकियों ने जिला अनंतनाग मुख्यालय में मेहदीकदल के पास स्थित भारतीय स्टेट बैंक की स्थानीय शाखा के बाहर स्थित सीआरपीएफ बंकर के बाहर खड़े सुरक्षाकर्मियों को निशाना बनाते हुए पहले ग्रेनेड फेंका।ग्रेनेड जैसे ही जवानों के पास गिरकर फटा, आतंकियों ने उसी समय अपने स्वचालित हथियारों से फायरिंग भी की।